Diari Oficial de la Generalitat Valenciana


Sumari del DOGV 533, del 24-02-1987 (1987/808233)

ORDRE de 28 de gener de 1987, de la Conselleria de Cultura, Educació i Ciència, per la qual s'aproven les bases i es convoca la concessió d'una ajuda a la creació plàstica per a l'any 1987.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   533

Data del DOGV
:   24-02-1987

Secció del DOGV
:   ALTRES DISPOSICIONS

Número del document
:   1987/808233


Data del document
:   28-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de gener de 1987, de la Conselleria de Cultura, Educació i Ciència, per la qual s'aproven les bases i es convoca la concessió d'una ajuda a la creació plàstica per a l'any 1987.  
Amb la finalitat de fomentar el desenvolupament de les arts plàstiques, d'acord amb l'article 2, de la Llei Orgànica 5/1982, d'1 de juliol, pel qual s'aprova l'Estatut d'Autonomia de la Comunitat Valenciana, i d'acord amb el Reial Decret 3066/1983, de 13 d'octubre, sobre traspàs de funcions i serveis a la Comunitat Valenciana en matèria de cultura, i el Decret 171/1983, de 29 de desembre, de la Presidència de la Generalitat Valenciana, pel qual s'assignen a la Conselleria de Cultura, Educació i Ciència, les funcions i serveis continguts en el Reial Decret mencionat,   
ORDENE:   
Article primer  
Es convoca la concessió d'una ajuda a la creació plàstica per a l'any 1987 i se n'aproven les bases per les quals es regeix, que s'inclouen com a annex d'aquesta ordre.   
Article segon  
L'import de l'ajuda esmentada és de tres milions de pessetes (3.000.000 ptes.) amb càrrec a l'aplicació pressupostària 84.26.732.5.204 de l'exercici de 1987.   
Article tercer  
Aquesta ordre vigirà l'endemà de la publicació al Diari Oficial de la Generalitat Valenciana.   
València, 28 de gener de 1987.   
El Conseller de Cultura, Educació i Ciència,   
CEBRIA CISCAR I CASABAN   
ANNEX  
Bases per a la concessió d'una ajuda a la creació plàstica per a l'any 1987  
1. Es concedirà una ajuda (1) per a l'ampliació de coneixements en les arts plàstiques, que hom gaudirà durant el període d'un any, en qualsevol lloc (o llocs) que l'artista premiat elegesca, situat fora del territori de l'estat espanyol. L'import de l'ajuda serà de tres milions de pessetes (3.000.000 ptes.).   
2. Els interessats hauran de presentar a la Conselleria de Cultura, Educació i Ciència de la Generalitat Valenciana, o als Serveis Territorials respectius, un escrit on s'indiquen les dades personals i s'expresse la intenció d'optar a l'ajuda. En aquest escrit cal adjuntar el currículum vitae del sol·licitant, així com una memòria detallada de l'estada projectada amb indicació del lloc elegit i les activitats que s'hi efectuaran.   
3. El termini de presentació de sol·licituds serà de quinze dies hàbils, comptats a partir de la publicació d'aquesta ordre al Diari Oficial de la Generalitat Valenciana.   
4. El Conseller de Cultura, Educació i Ciència nomenarà una Comissió, composta pel Director General de Patrimoni Artístic, que actuarà com a President; el Cap del Servei de Patrimoni Artístic Moble que ho farà com a Secretari; i tres persones de prestigi reconegut en el camp de les arts plàstiques.   
5. Aquesta Comissió examinarà les sol·licituds presentades i elevarà proposta de resolució per a la concessió de l'ajuda, abans del 15 de març de 1987; s'hi faran constar les condicions en què ha de gaudir-se l'ajuda.   
6. L'autor seleccionat rebrà l'import de l'ajuda, per parts iguals, en tres terminis: el primer, en acte públic, que se celebrarà en el termini d'un mes comptador des de la data en què la Comissió faça públic el veredicte, el segon, als sis mesos d'haver-li lliurat la primera part, i, el tercer quan finalitze el període d'un any per al qual se li concedeix l'ajuda, i una vegada la Conselleria de Cultura haja acceptat el treball artístic que el sol·licitant li trameta.   
7. Els beneficiaris de l'ajuda adquiriran el compromís de:   
a) Lliurar a la Conselleria de Cultura, Educació i Ciència, transcorregut l'any per al qual li fou donada l'ajuda, una memòria de les activitats realitzades, en la qual s'inclourà una relació de les obres dates a terme en aqueix període.   
b) Lliurar a la Conselleria de Cultura, Educació i Ciència una de les obres incloses en la relació anterior, que serà seleccionada per la comissió.   
c) Si de cas la complexitat de l'obra exigia un període de més temps per tal de finalitzar-la, a petició de l'autor, se li podrà concedir, previ informe favorable de la Comissió, una prorroga per a l'acabament dels treballs, amb la qual cosa es retardarà la percepció del tercer termini de l'ajuda.   
d) Reintegrar l'import de l'ajuda rebuda si durant el període d'un any per al qual se li concedí l'ajuda, ('autor no hagués realitzat cap obra o hagués deixat te realitzar sense causa justificada les activitats previstes en la memòria de sol·licitud.   
8. L'autor conservarà tots els drets que li corresponguen sobre la resta d'obres realitzades durant l'any mencionat.